|  |
| --- |
|  |
|  |
| MANDÁtnA ZMLUVA |

**TÁTO MANDÁTNA ZMLUVA** (ďalej len „**Zmluva**“) je uzatvorená podľa ustanovení § 566 a nasl. Obchodného zákonníka medzi:

1. **Verejné prístavy, a. s.,** so sídlom Prístavná 10, 821 09 Bratislava, IČO: 36 856 541, DIČ: 2022534008, IČ DPH: SK2022534008, spoločnosť zapísaná v Obchodnom registri Okresného súdu Bratislava I, oddiel Sa, vložka č. 4395/B, spoločnosť zastúpená Ing. Gabrielom Szekeresom, predsedom predstavenstva a Ing. Jozefom Bódim, členom predstavenstva, bankové spojenie: VÚB, a.s., IBAN: SK61 0200 0000 0024 1616 8551, SWIFT kód/BIC: SUBASKBX (**Mandant**);
2. **[•]**, so sídlom [•], IČO: [•] , DIČ: [•], IČ DPH: [•], spoločnosť zapísaná v Obchodnom registri Okresného súdu [•], oddiel [•], vložka č. [•], spoločnosť zastúpená [•], bankové spojenie: [•], IBAN: [•], SWIFT kód/BIC: [•] (**Mandatár**);

NAKOĽKO:

1. Mandant realizuje projekt **Vybudovanie terminálu LNG vo verejnom prístave Bratislava** **– predprojektová príprava** (kód projektu 311041T991) (ďalej len „**Projekt**“). Projekt je financovaný v rámci Operačného programu Integrovaná infraštruktúra pre roky 2014-2020 prostredníctvom finančných zdrojov Kohézneho fondu formou nenávratného finančného príspevku a z vlastných zdrojov Mandanta (ďalej len „**OPII**“).
2. V súvislosti s realizáciou Projektu Mandant vypracováva Štúdiu realizovateľnosti, ktorá pozostáva z Technickej štúdie, Bezpečnostnej dokumentácie k vybranej technológii, CBA a posudzovania vplyvov na životné prostredie (EIA), z ktorej prvé tri časti už boli vypracované. Z pomedzi spracovaných a navrhnutých scenárov Technickej štúdie Mandant zvolil scenár – Pozemné tlakové vákuovo izolované horizontálne zásobníky 4 x 1000 m3. Cieľom Mandanta je preto obstarať zabezpečenie štvrtej časti Štúdie realizovateľnosti – posudzovanie vplyvov na životné prostredie pre zvolený scenár.
3. Ku dňu uzatvorenia tejto Zmluvy nie je zrejmé, či realizácia Projektu predstavuje činnosť, ktorá by mala byť predmetom posudzovania vplyvov na životné prostredie ako nová navrhovaná činnosť alebo ako zmena už existujúcej prístavnej činnosti.
4. Mandant vyhlásil verejné obstarávanie na poskytnutie služby spočívajúcej v zabezpečení postupu posudzovania vplyvov na životné prostredie, Mandatár sa zúčastnil verejného obstarávania a jeho ponuka bola vyhodnotená ako víťazná.

**DOHODLO SA** nasledovne:

1. Výklad pojmov
   1. Definície

V tejto Zmluve:

**Dielo** znamená výsledok tvorivej duševnej činnosti osôb (bez ohľadu či sú zamestnanci Mandatára alebo nie), ktoré sa podieľali na vykonávaní činnosti podľa tejto Zmluvy, najmä avšak nie výlučne, všetky dokumenty podľa článku 4.

**Zákon o posudzovaní vplyvov** znamená zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v platnom znení.

**Autorský zákon** znamená zákon č. 185/2015 Z. z. Autorský zákon v platnom znení.

**Zákon o verejnom obstarávaní** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v platnom znení.

**Zmluvná strana** znamená Mandatár a Mandant.

* 1. Výkladové pravidlá

V tejto Zmluve ak z kontextu nevyplýva iný zámer:

* + 1. navrhovaná činnosť znamená novú navrhovanú činnosť alebo podľa okolnosti zmenu navrhovanej činnosti;
    2. názvy článkov sú uvedené len kvôli prehľadnosti a nemajú vplyv na interpretáciu tejto Zmluvy;
    3. každý odkaz na osobu (vrátane Zmluvnej strany) zahŕňa aj jej právnych nástupcov ako aj postupníkov a nadobúdateľov práv alebo záväzkov, ktorí sa stali postupníkmi alebo nadobúdateľmi práv alebo záväzkov v súlade so zmluvou, do práv a/alebo povinností z ktorej vstúpili;
    4. slová v jednotnom čísle zahŕňajú aj množné číslo a naopak;
    5. odkazy na články, odseky a prílohy sú odkazmi na články, odseky a prílohy tejto Zmluvy.

1. predmet zmluvy

Predmetom tejto Zmluvy je záväzok Mandatára zariadiť pre Mandanta celý postup posudzovania vplyvov Projektu ako navrhovanej činnosti na životné prostredie podľa tretej časti Zákona o posudzovaní vplyvov uskutočnením právnych úkonov v mene Mandanta voči orgánom, verejnosti a iným subjektom, ktoré hrajú akúkoľvek rolu v procese posudzovania vplyvov na životné prostredie a tiež uskutočnením všetkej ďalšej činnosti nevyhnutnej, účelnej alebo potrebnej na úspešné zavŕšenie postupu posudzovania vplyvov na životné prostredie, najmä vypracovaním alebo obstaraním potrebných dokumentov; záväzok Mandanta zaplatiť Mandatárovi odplatu, ako aj plnenie ďalších povinností vyplývajúcich z tejto Zmluvy.

1. Zastupovanie
   1. Mandatár sa zaväzuje zastupovať Mandanta ako navrhovateľa, ktorý má záujem realizovať navrhovanú činnosť vyžadujúcu si povolenie pred príslušným orgánom a ostatnými orgánmi uskutočnením právnych úkonov v jeho mene až do ukončenia postupu vydaním záverečného stanoviska alebo rozhodnutia o ukončení posudzovania v zisťovacom konaní. Za týmto účelom udelí Mandant Mandatárovi osobitné plnomocenstvo.
   2. Mandatár je povinný prerokovať s príslušným orgánom svoje plánované úkony v súvislosti s postupom posudzovania vplyvov na životné prostredie do jedného mesiaca po uzatvorení Zmluvy. Ak bude podľa výsledku prerokovania potrebné podať oznámenie o zmene navrhovanej činnosti podľa odseku 4.1(b), vykoná tak Mandatár do 10 dní od prerokovania. Ak bude podľa výsledku prerokovania potrebné predložiť zámer podľa odseku 4.1(a), vykoná tak Mandatár do jedného mesiaca od prerokovania.
   3. Mandatár bude zabezpečovať činnosť spojenú so zabezpečením posudzovania vplyvov na životné prostredie prednostne pred svojimi ostatnými aktivitami a v každom prípade bez akýchkoľvek prieťahov s tým, aby postup posudzovania vplyvov na životné prostredie bol ukončený do 12 mesiacov od uzatvorenia tejto Zmluvy. V prípade ak Mandatár poruší svoju povinnosť zabezpečovať činnosť spojenú so zabezpečením posudzovania vplyvov na životné prostredie prednostne pred svojimi ostatnými aktivitami  a v každom prípade bez akýchkoľvek prieťahov alebo povinnosť zabezpečiť, aby postup posudzovania vplyvov na životné prostredie bol ukončený do 12 mesiacov od uzatvorenia tejto Zmluvy, je Mandant oprávnený odstúpiť od tejto Zmluvy s okamžitou účinnosťou. Zároveň mu vzniká nárok voči Mandatárovi na zaplatenie zmluvnej pokuty vo výške 20% z odmeny Mandatára uvedenej v odseku 7.1. Popri zmluvnej pokute má Mandant nárok na náhradu škody v celom rozsahu.
2. Dokumenty
   1. Za účelom dosiahnutia úspechu v postupe posudzovania vplyvov na životné prostredie, vypracuje Mandatár všetky dokumenty, ktoré sú Zákonom o posudzovaní vplyvov alebo príslušným orgánom alebo iným orgánom vyžadované, najmä (podľa toho, čo je relevantné):
      1. zámer podľa § 22 Zákona o posudzovaní vplyvov
      2. oznámenie o zmene navrhovanej činnosti vypracované podľa prílohy č. 8a Zákona o posudzovaní vplyvov; a
      3. správu o hodnotení vplyvov navrhovanej činnosti na životné prostredie podľa § 31 Zákona o posudzovaní vplyvov.
   2. Zámer podľa odseku 4.1(a) alebo oznámenie o zmene navrhovanej činnosti podľa odseku 4.1(b) musí obsahovať popis všetkých pozitívnych a negatívnych vplyvov, ktoré vyplývajú z realizácie Projektu v jeho jednotlivých etapách vrátane návrhov opatrení zníženia dopadov na životné prostredie. Musí tiež obsahovať minimálne Všeobecné zrozumiteľné komplexné záverečné hodnotenie v anglickom jazyku.
   3. Ak to bude potrebné, Mandatár na vlastné náklady zabezpečí vypracovanie odborného posudku k navrhovanej činnosti podľa § 36 Zákona o posudzovaní vplyvov prostredníctvom odborne spôsobilej osoby.
   4. Všetky dokumenty vypracované alebo obstarané Mandatárom musia byť vypracované elektronicky vo formáte document file format (.doc) alebo portable document format (*.pdf*) a zároveň v písomnej podobe v takom počte vyhotovení, aby si Mandant mohol ponechať štyri vyhotovenia pre svoje dokumentačné potreby.

4.5 Všetky dokumenty vypracované alebo obstarané Mandatárom musia byť v súlade s Manuálom pre informovanie a komunikáciu pre prijímateľov a tiež Dizajn manuálom pre OPII, ktorý vydáva Ministerstvo dopravy a výstavby SR ako Riadiaci orgán pre OPII.

1. Ďalšie činnosti Mandatára

Mandatár sa zaväzuje:

* + 1. viesť alebo zariaďovať komunikáciu s účastníkmi postupu posudzovania vplyvov na životné prostredie;
    2. prijímať pripomienky účastníkov postupu posudzovania vplyvov na životné prostredie, vyhodnocovať ich a zapracovávať ich do príslušnej dokumentácie;
    3. aktívne sa zúčastňovať na stretnutiach súvisiacich s posudzovaním vplyvov na životné prostredie a zariaďovať verejné prerokovania súvisiace s posudzovaním vplyvov na životné prostredie;
    4. pravidelne a priebežne komunikovať s Mandantom;
    5. viesť a vykonávať konzultácie s Mandantom a Riadiacim orgánom OPII;

1. Práva a Povinnosti Mandatára
   1. Mandatár je povinný:
      1. postupovať pri zariaďovaní záležitosti s odbornou starostlivosťou;
      2. činnosť uskutočňovať podľa pokynov Mandanta a v súlade s jeho záujmami, ktoré Mandatár pozná alebo musí poznať, pričom je povinný oznámiť Mandantovi všetky okolnosti, ktoré zistil a ktoré môžu mať vplyv na zmenu pokynov Mandanta;
      3. v procese zariaďovania záležitosti dodržiavať Zákon o posudzovaní vplyvov;
      4. činnosť vykonávať osobne (s výnimkou vypracovania odborného posudku podľa odseku 4.3), pokiaľ poverenie vykonaním niektorých čiastkových činností subdodávateľom neodsúhlasí Mandant v súlade s článkom 15;
      5. podať Mandantovi správu o výsledku svojej činnosti;
      6. bez zbytočného odkladu oznámiť Mandantovi všetky údaje a odovzdať všetky dokumenty, ktoré získal v prospech Mandanta;
      7. byť počas celej doby trvania tejto Zmluvy zapísaný v Registri partnerov verejného sektora, ak to vyžaduje všeobecne záväzný právny predpis Slovenskej republiky.
   2. Mandatár má právo na poskytnutie súčinnosti Mandanta a všetkých podkladov potrebných na výkon svojej činnosti podľa tejto Zmluvy. Mandatár je však povinný zaobchádzať s dokumentami Mandanta tak, aby nedošlo k ich strate, odcudzeniu, zničeniu ani poškodeniu. Mandatár si nesmie vyhotovovať kópie dokumentov poskytnutých Mandantom, ani s nimi nakladať inak ako za účelom tejto Zmluvy. Všetky dokumenty poskytnuté Mandantom je Mandatár po ukončení tejto Zmluvy povinný Mandantovi vrátiť.
2. Odmena MANDATÁRA
   1. Za zariadenie postupu posudzovania vplyvov Projektu na životné prostredie a vykonanie ostatnej činnosti podľa tejto Zmluvy, je Mandant povinný zaplatiť Mandatárovi odmenu vo výške **[•],- eur bez DPH** (slovom [•] eur). V prípade ak je Mandatár platiteľom DPH v zmysle všeobecne záväzných právnych predpisov, bude k odmene pripočítaná DPH v zmysle všeobecne záväzných právnych predpisov.
   2. Nárok na odmenu vzniká ukončením postupu posudzovania vplyvov vydaním záverečného stanoviska alebo rozhodnutia o ukončení posudzovania v zisťovacom konaní a podaním správy o výsledku podľa článku 8.
   3. Ak bude postup posudzovania vplyvov ukončený vydaním rozhodnutia o ukončení posudzovania v zisťovacom konaní, zaplatí Mandant Mandatárovi zníženú odmenu vo výške 30 % z čiastky určenej v odseku 7.1. Odmena sa zníži aj v prípade, ak:
      1. Mandatár preukázateľne svojím konaním alebo opomenutím zapríčinil vydanie rozhodnutia v zisťovacom konaní, že navrhovaná činnosť sa má posudzovať podľa Zákona o posudzovaní vplyvov, a to na 30 % z čiastky určenej v odseku 7.1; a
      2. Mandatár poruší svoju povinnosť vyplývajúcu z tejto Zmluvy alebo čo i len z nedbanlivosti poruší princíp odbornej starostlivosti v postupe posudzovania vplyvov na životné prostredie, a to o čiastku primeranú porušeniu.
   4. Odmena bude uhradená jednorazovo na základe faktúry vystavenej Mandatárom. Faktúra je splatná do 30 dní odo dňa jej doručenia Mandantovi. Mandant požaduje doručenie faktúry v listinnej podobe prostredníctvom pošty. V prípade, ak faktúra nebude obsahovať všetky náležitosti daňového dokladu v zmysle všeobecne záväzných právnych predpisov Slovenskej republiky a náležitosti uvedené v tejto Zmluve, je Mandant oprávnený takúto faktúru, a to aj opakovane, vrátiť Mandatárovi na jej opravu resp. prepracovanie. Doručením opravenej resp. novej faktúry Mandantovi plynie nová lehota splatnosti faktúry.
   5. Odmena podľa tohto článku je konečná. V odmene sú zahrnuté všetky vynaložené výdavky Mandatára, ktoré mu vzniknú v súvislosti s plnením jeho povinností podľa tejto Zmluvy (vrátane subdodávok), najmä avšak nie výlučne náklady na vypracovanie a obstaranie dokumentov podľa článku 4.
3. Správa o výsledku

Mandatár je povinný do piatich dní od ukončenia postupu posudzovania vplyvov na životné prostredie podať Mandantovi písomnú správu o výsledku zariadenia záležitosti, v ktorej uvedie všetky podstatné informácie o vykonanej činnosti a jej výsledku.

1. Zodpovednosť za škodu a okolnosti vylučujúce zodpovednosť

Mandatár zodpovedá Mandantovi za škody spôsobené pri výkone svojej činnosti porušením alebo nesplnením povinností vyplývajúcich mu z právnych predpisov vrátane Zákona o posudzovaní vplyvov, ako aj z tejto Zmluvy. Povinnosť Mandatára sa bude považovať za nesplnenú alebo porušenú aj vtedy, ak by k tomu došlo z nedbanlivosti Mandatára, jeho zamestnancov alebo iných osôb, ktoré na splnenie svojho záväzku použil.

1. Autorské práva a licencia
   1. Mandatár vyhlasuje, že na základe vlastnej iniciatívy a na vlastné náklady nadobudne majetkové práva k Dielu a stane sa tak ich nositeľom a vykonávateľom podľa Autorského zákona.
   2. Mandatár udeľuje Mandantovi súhlas (licenciu) na použitie Diela. Mandant je podľa tejto Zmluvy oprávnený na akýkoľvek známy spôsob použitia Diela ku dňu uzatvorenia Zmluvy, a to najmä:
      1. spracovanie Diela vrátane jeho upravovania,
      2. spojenie Diela s iným dielom vrátane vytvorenia nového diela,
      3. zaradenie Diela do databázy,
      4. vyhotovenie rozmnoženiny Diela,
      5. verejné rozširovanie originálu Diela alebo rozmnoženiny Diela,
      6. uvedenie Diela na verejnosti vrátane verejného vystavenia originálu Diela alebo rozmnoženiny Diela, verejného vykonania Diela a verejného prenosu Diela,
      7. registrovanie Diela v osobitnom registri vrátane udelenia súhlasu na registráciu Diela tretej osobe.
   3. Bez toho, aby tým bola narušená všeobecnosť možnosti použitia Diela podľa odseku 10.2, je Mandant oprávnený a Mandatár súhlasí, aby Mandant zverejnil Dielo na ústrednom portáli verejnej správy slovensko.sk.
   4. Ak o to Mandatár požiada, zaväzuje sa Mandant na všetkých rozmnoženinách Diela uvádzať meno a priezvisko autora Diela / obchodné meno Mandatára.
   5. Licencia sa udeľuje v územne a vecne neobmedzenom rozsahu, na dobu neurčitú (bez časového obmedzenia).
   6. Odmena za licenciu je zahrnutá v odmene podľa článku 7.
   7. Licencia podľa tejto Zmluvy sa udeľuje ako výhradná. Mandant nie je povinný výhradnú licenciu využiť.
   8. Mandatár súhlasí s poskytnutím licencie v rozsahu udelenej licencie tretím osobám.
   9. Zmluvné strany budú viazané ustanoveniami tohto článku 10 aj po ukončení tejto Zmluvy.
2. Záväzné vyhlásenia Mandatára
   1. Mandatár potvrdzuje, že každé vyhlásenie uvedené v tomto článku 11 je pravdivé a správne v deň podpisu tejto Zmluvy a vyhlasuje Mandantovi, že:
      1. je právnickou osobou riadne založenou a existujúcou podľa platných právnych predpisov;
      2. je oprávnený na výkon podnikateľskej činnosti podľa právnych predpisov a poskytnutie služby, ktorá je predmetom tejto Zmluvy;
      3. disponuje zamestnancami alebo inými pracovníkmi, ktorí sú oprávnení na vypracovanie zámeru podľa § 22 Zákona o posudzovaní vplyvov, oznámenia o zmene navrhovanej činnosti podľa prílohy č. 8a Zákona o posudzovaní vplyvov a správy o hodnotení vplyvov navrhovanej činnosti na životné prostredie podľa § 31 Zákona o posudzovaní vplyvov v súlade s § 31 ods. 4 Zákona o posudzovaní vplyvov;
      4. táto Zmluva je platná a pre neho záväzná a jeho povinnosti z nej sú voči nemu vykonateľné;
      5. uzavretie tejto Zmluvy Mandatárom a jeho plnenie povinností podľa nej nie sú v rozpore so žiadnym právnym predpisom ani so žiadnym iným dokumentom, ktorým je Mandatár viazaný;
      6. neopomenul predložiť Mandantovi žiadnu podstatnú informáciu o svojom stave alebo činnosti.
3. Povinnosť mlčanlivosti
   1. Pre účely tohto článku sa **Dôvernými informáciami** rozumejú všetky informácie, ktoré sú predmetom obchodného tajomstva podľa Obchodného zákonníka alebo sú z iného dôvodu dôverného charakteru a boli poskytnuté Mandantom Mandatárovi, pričom zahŕňajú aj obsah tejto Zmluvy.
   2. Mandatár sa zaväzuje udržiavať Dôverné informácie v tajnosti a neodhaliť ich žiadnej tretej osobe s výnimkami uvedenými v tomto článku.
   3. Odsek 12.2 vyššie sa nevzťahuje na poskytnutie Dôverných informácií v rozsahu, v akom:
      1. to vyžaduje akýkoľvek právny predpis;
      2. to vyžaduje akýkoľvek kompetentný orgán oprávnený na základe akéhokoľvek právneho predpisu;
      3. bola taká informácia už zverejnená inak ako v dôsledku porušenia tohto článku 12;
      4. to Mandatár považuje za opodstatnené v rámci súdneho alebo iného konania vedeného voči Mandantovi; alebo
      5. to stanovujú ustanovenia tohto článku 12.
   4. Mandant súhlasí, že Mandatár môže sprístupniť Dôverné informácie svojej ovládajúcej osobe, jej ovládajúcej osobe a jej ovládaným osobám, svojim ovládaným osobám, svojim zamestnancom a zamestnancom vyššie uvedených osôb, svojim poradcom a poradcom vyššie uvedených osôb za akýmkoľvek účelom za predpokladu, že Mandatár vynaloží všetko primerané úsilie na zabezpečenie toho, aby príjemca takej informácie konal v súlade so záväzkom Mandatára udržiavať Dôverné informácie v tajnosti a nesprístupniť ich žiadnej tretej osobe (s výnimkami podľa tohto článku 12), akoby bol Zmluvnou stranou;
   5. Zmluvné strany budú viazané ustanoveniami tohto článku 12 aj po ukončení tejto Zmluvy.
4. BOJ PROTI KORUPCII
   1. Zmluvné strany sa nesmú dopustiť, nesmú schváliť ani povoliť žiadne konanie, ktoré by spôsobilo, že by Zmluvné strany porušili akékoľvek platné protikorupčné všeobecne záväzné predpisy. Táto povinnosť sa vzťahuje najmä na neoprávnené plnenia zástupcom alebo zamestnancom orgánov verejnej správy alebo blízkym osobám zástupcov alebo zamestnancov orgánov verejnej správy.
   2. Každá Zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej Zmluvnej strany, a rovnako neprijme ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej Zmluvnej strany žiadny dar, ani inú výhodu, či už peňažnú alebo inú, na ktorú príjemca nemá právny nárok pri dojednaní, uzatváraní alebo pri plnení tejto Zmluvy.
   3. Zmluvné strany sa zaväzujú bezodkladne vzájomne sa informovať, pokiaľ si budú vedomé alebo budú mať konkrétne podozrenie na korupciu pri dojednaní, uzatváraní alebo pri plnení tejto Zmluvy.
5. Výkon kontroly
   1. Mandatár je povinný strpieť výkon kontroly / auditu súvisiaceho s výkonom jeho činnosti pri postupe posudzovania vplyvov na životné prostredie a plnením iných povinností podľa tejto Zmluvy kedykoľvek počas trvania tejto Zmluvy a do desiatich rokov po jej ukončení.
   2. Mandatár je povinný strpieť výkon kontroly alebo auditu oprávnenými kontrolnými zamestnancami Ministerstva dopravy a výstavby SR, Ministerstva životného prostredia SR, Ministerstva financií SR, Najvyššieho kontrolného úradu, správy finančnej kontroly, iného kontrolného orgánu na výkon kontroly čerpania finančných prostriedkov poskytovaných z európskych štrukturálnych a investičných fondov a finančných prostriedkov poskytovaných zo štátneho rozpočtu SR v zmysle zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, v zmysle zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a v zmysle zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov, a Európskej Komisie a Európskeho dvora audítorov, či už sa táto kontrola týka podmienok poskytnutia nenávratného finančného príspevku na realizáciu Projektu z prostriedkov Európskej únie alebo z iného legitímneho dôvodu.
   3. Mandatár je povinný uchovať všetky dokumenty a iné dôkazy o výkone svojej činnosti v súvislosti s plnením povinností podľa tejto Zmluvy po dobu desiatich rokov od jej ukončenia vo forme a spôsobom, ktorý umožní nerušený výkon kontroly alebo auditu.
   4. Mandatár je povinný poskytnúť súčinnosť požadovanú pre výkon kontroly alebo auditu.
   5. Pri porušení povinností podľa tohto článku 14 je Mandant oprávnený od Zmluvy odstúpiť s okamžitou účinnosťou.
   6. Zmluvné strany budú viazané ustanoveniami tohto článku 14 aj po ukončení tejto Zmluvy.
6. SUBDODÁVATELIA
   1. V prípade ak Mandatár plánuje poveriť vykonaním niektorých čiastkových činností subdodávateľa/subdodávateľov, uvedie ich zoznam v Prílohe č. 1 tejto Zmluvy v rozsahu: čiastková činnosť, ktorú má subdodávateľ vykonať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Každý subdodávateľ musí spĺňať podmienky účasti týkajúce sa osobného postavenia podľa § 32 Zákona o verejnom obstarávaní, nesmú u neho existovať dôvody na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní a musí byť zapísaný v Registri partnerov verejného sektora, ak to vyžaduje všeobecne záväzný právny predpis Slovenskej republiky. Poveriť vykonaním niektorej čiastkovej činnosti subdodávateľa, môže Mandatár len s predchádzajúcim súhlasom Mandanta.
   2. Mandatár je povinný bezodkladne oznámiť Mandantovi akúkoľvek zmenu údajov o subdodávateľovi, ktoré sú uvedené v Prílohe č. 1 tejto Zmluvy.
   3. V prípade zmeny subdodávateľa počas trvania tejto Zmluvy, musí nový subdodávateľ, ktorého sa návrh na zmenu týka, spĺňať podmienky účasti týkajúce sa osobného postavenia podľa § 32 Zákona o verejnom obstarávaní, nesmie u neho existovať dôvod na vylúčenie podľa § 40 ods. 6 písm. a) až h) a ods. 7 Zákona o verejnom obstarávaní a musí byť zapísaný v Registri partnerov verejného sektora, ak to vyžaduje všeobecne záväzný právny predpis Slovenskej republiky. Mandatár je povinný Mandantovi najneskôr dva (2) pracovné dni pred zmenou subdodávateľa, predložiť písomný návrh  na zmenu subdodávateľa, ktorý bude obsahovať: čiastkovú činnosť, ktorú má subdodávateľ vykonať, identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia a doklad o tom, že navrhovaný subdodávateľ spĺňa podmienky účasti týkajúce sa osobného postavenia podľa § 32 Zákona o verejnom obstarávaní. Zmena v osobe subdodávateľa podlieha predchádzajúcemu súhlasu Mandanta.
7. Trvanie a ukončenie zmluvy
   1. Táto Zmluva sa uzatvára na dobu určitú, do vykonania ukončenia postupu posudzovania vplyvov na životné prostredie a do vysporiadania vzájomných práv a povinností medzi Zmluvnými stranami.
   2. Túto Zmluvu je možné ukončiť výpoveďou podľa príslušných ustanovení Obchodného zákonníka alebo vzájomnou dohodou Zmluvných strán, pričom ustanovenia článkov, ktoré vzhľadom na svoju povahu majú platiť aj po ukončení Zmluvy, ostanú v platnosti aj po ukončení tejto Zmluvy.
   3. Mandant je oprávnený odstúpiť od tejto Zmluvy s okamžitou účinnosťou v prípade, ak na základe výsledkov podľa odseku 14.1 alebo 14.2 bude preukázané, že:
      1. Mandatár porušil Zmluvu podstatným spôsobom;
      2. pri činnosti Mandatára došlo k porušeniu princípu odbornej starostlivosti;
      3. existujú odôvodnené pochybnosti, že v súvislosti s výkonom činnosti Mandatára dochádza k prieťahom v postupe posudzovania vplyvov na životné prostredie alebo výsledok postupu posudzovania vplyvov na životné prostredie nebude pre Mandanta priaznivý; alebo
      4. existujú pochybnosti, že Mandatár sa dopustil korupcie podľa článku 13.
   4. Mandant je oprávnený odstúpiť od tejto Zmluvy s okamžitou účinnosťou aj v prípade, kedy ešte nedošlo k plneniu z tejto Zmluvy zo strany Mandatára a výsledky kontroly vykonanej podľa článku 14 vo vzťahu k Mandatárovi alebo výsledky kontroly vykonanej vo vzťahu k Mandantovi zo strany riadiaceho orgánu, neumožňujú financovanie výdavkov vzniknutých z verejného obstarávania uskutočneného podľa písm. (D) vyššie.
   5. Pri odstúpení od Zmluvy podľa tohto článku 16 alebo na základe iného ustanovenia tejto Zmluvy sa Zmluva zrušuje od počiatku bez toho, aby mal Mandatár nárok na odmenu, náhradu nákladov alebo akúkoľvek inú kompenzáciu za činnosť uskutočnenú alebo výdavky vynaložené pred odstúpením od Zmluvy.
8. Komunikácia medzi Zmluvnými stranami
   1. Všetky (akékoľvek) písomnosti medzi Zmluvnými stranami týkajúce sa právnych vzťahov založených medzi Zmluvnými stranami touto Zmluvou, sa doručujú osobne, poštou alebo elektronicky.
   2. Písomnosti v listinnej podobe týkajúce sa právnych vzťahov založených medzi Zmluvnými stranami touto Zmluvou sa doručujú doporučene prostredníctvom pošty na adresu Zmluvnej strany uvedenú v záhlaví. Každá Zmluvná strana je povinná oznámiť druhej Zmluvnej strane každú zmenu svojho sídla podľa zásad uvedených v tomto článku do troch (3) dní odo dňa zmeny sídla.
   3. Ak Zmluvná strana neprevezme písomnosť na adrese sídla uvedenej v tejto Zmluve, považuje sa písomnosť po troch (3) dňoch od jej vrátenia odosielateľovi za doručenú, a to aj vtedy, ak sa adresát o tom nedozvie. Všetky právne účinky doručovaných písomností nastanú v tomto prípade dňom, ktorým sa písomnosť považuje za doručenú.
   4. V prípade doručovania prostredníctvom elektronickej pošty (e-mailom) sa písomnosť považuje za doručenú až prijatím potvrdenia Zmluvnej strany o doručení písomnosti.
   5. Zmluvné strany sa dohodli, že písomnosti obsahujúce právne úkony smerujúce k ukončeniu Zmluvy, sa považujú za doručené len v prípade listinnej písomnosti doručenej na adresu sídla druhej Zmluvnej strany uvedenej v záhlaví.
9. Spoločné a záverečné ustanovenia
   1. Táto Zmluva tvorí jedinú zmluvu uzavretú medzi Mandatárom a Mandantom.
   2. Ustanovenia tejto Zmluvy je možné meniť na základe písomnej dohody Zmluvných strán.
   3. Ak by niektoré z ustanovení tejto Zmluvy boli súdom alebo rozhodcovským orgánom alebo iným príslušným orgánom vyhlásené za neplatné, resp. neaplikovateľné, nebude tým dotknutá ani obmedzená platnosť, účinnosť a vykonateľnosť ostatných ustanovení tejto Zmluvy, pričom sa Zmluvné strany zaväzujú, že neplatné, resp. neaplikovateľné ustanovenie tejto Zmluvy bude nahradené iným právne relevantným ustanovením, resp. mimozmluvnou dohodou sledujúcou hospodársky účel neplatného, resp. neaplikovateľného ustanovenia.
   4. Táto Zmluva je vyhotovená v štyroch vyhotoveniach, po dve vyhotovenia pre každú Zmluvnú stranu.
   5. Táto Zmluva nadobúda platnosť dňom jej podpisu obidvoma Zmluvnými stranami a účinnosť v nasledujúci deň po dni jej zverejnenia podľa § 47a ods. 1 Občianskeho zákonníka v Centrálnom registri zmlúv vedenom Úradom vlády SR.
   6. Mandant je oprávnený započítať vo vzťahu k akejkoľvek pohľadávke Mandatára vyplývajúcej z tejto Zmluvy alebo na jej základe svoju pohľadávku, a to aj v prípade, ak pohľadávka Mandanta ešte nie je splatná alebo je premlčaná.
   7. Mandatár je oprávnený postúpiť svoje pohľadávky vyplývajúce z tejto Zmluvy na tretiu osobu len s predchádzajúcim písomným súhlasom Mandanta.
   8. Táto Zmluva sa riadi právnymi predpismi Slovenskej republiky.
   9. Akýkoľvek spor, nárok alebo rozpor vzniknutý z tejto Zmluvy alebo v súvislosti s ňou (vrátane všetkých otázok týkajúcich sa jej existencie, platnosti alebo ukončenia) bude rozhodnutý súdom príslušným podľa platných právnych predpisov.
   10. Ak nebude ktorákoľvek Zmluvná strana v jednom alebo viacerých prípadoch trvať na presnom plnení ktorejkoľvek podmienky tejto Zmluvy alebo výkonu akéhokoľvek práva vyplývajúceho z tejto Zmluvy alebo pokiaľ tak vykoná s omeškaním, nebude to za žiadnych okolností vykladané ako vzdanie sa práv a tieto ostanú naďalej platné a účinné v plnom rozsahu.

**NA Dôkaz ČOHO,** Zmluvné strany vyhlasujú, že si túto Zmluvu prečítali a porozumeli jej, že ich vôľa v nej obsiahnutá je daná, jasná a slobodná, že u nich nedošlo k omylu, najmä nie v pohnútke, že podmienky obsiahnuté v tejto Zmluve sú pre obidve Zmluvné strany výhodné a že prejavy vôle sú dostatočne určité a zrozumiteľné, pričom v deň uvedený nižšie pripájajú svoje vlastnoručné podpisy.

V Bratislave dňa V  [•] dňa

**Mandant** **Mandatár**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Gabriel Szekeres [•]

predseda predstavenstva

**Verejné prístavy, a. s.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ing. Jozef Bódi

člen predstavenstva

**Verejné prístavy, a. s.**

**Príloha č. 1**

## VYHLÁSENIE UCHÁDZAČA O SUBDODÁVKACH

**Uchádzač/skupina dodávateľov:**

**Obchodné meno**

**Adresa spoločnosti**

IČO

Dolu podpísaní zástupca uchádzača týmto čestne vyhlasujem, že na realizácii predmetu zákazky **„Štúdia realizovateľnosti: Vybudovanie terminálu LNG vo verejnom prístave Bratislava - časť: EIA“** vyhlásenej vyhlasovateľom výzvy **Verejné prístavy, a.s.** so sídlom Prístavná 10, 821 09 Bratislava:

sa nebudú podieľať subdodávatelia a celý predmet uskutočníme vlastnými kapacitami.

sa budú podieľať nasledovní subdodávatelia:

|  |  |  |  |  |  |
| --- | --- | --- | --- | --- | --- |
| **P. č.** | **Obchodné meno a sídlo subdodávateľa** | **IČO** | **% podiel na zákazke** | **Údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.** | **Predmet subdodávok** |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

*Upozornenie: Navrhovaný subdodávateľ musí spĺňať podmienky účasti uvedené v bode 30 tejto výzvy. Uvedenú skutočnosť Vyhlasovateľ výzvy overí u úspešného uchádzača pred podpisom zmluvy.*

|  |  |
| --- | --- |
| V ........................., dňa ............... | .............................................................  meno a priezvisko, funkcia  podpis[[1]](#footnote-1) |

1. Doklad musí byť podpísaný uchádzačom, jeho štatutárnym orgánom alebo členom štatutárneho orgánu alebo iným zástupcom uchádzača, ktorý je oprávnený konať v mene uchádzača v obchodných záväzkových vzťahoch. [↑](#footnote-ref-1)